ב"ה

שיודע לשאול.... הטיפ הרביעי:

ביהדות מקובל **שלדעת ללמוד = לדעת לשאול.**

שאלתם את עצמכם כמה שאלות אנחנו שואלים בשיעור אחד ? תנסו לספור....כנראה שלא תצליחו כי אתן שואלות המון!

והתלמידים שלכם? הם גם יודעים לשאול?

**😉הצעה לניסוי: שערו מראש את מס' השאלות ל10 דקות בשיעור. הקליטו את עצמכם 10 דקות בשיעור ותספרו...מה גיליתם?**

**הפעם נחשוב על כלים שיעזרו לתלמידים לדעת לשאול – מוכנים?**

**הערה חשובה:** 📣 נקדים ונדון עם הילדים למה חשוב לדעת לשאול שאלות.

נתחיל להמריץ אותם לשאול ...לשאול... ולשאול- בלי ביקורת....ובלי חסימות...ולא ניבהל משאלות אלא **נשבח כל שאלה**: "איזו שאלה טובה- אפילו אני המורה לא יודעת את התשובה! או זוהי שאלה שכדאי להפנות לרב/ לתלמיד חכם וכדומה...

**'כרטיסי שאלות' – מי מצליח להשלים את השאלה?**

**להלן אפשרויות של הפעלה בכיתה:**

נכין פתקי ממו ריקים וכן פתקי ממו עם **פתיח** של שאלות (למשל: למה? מתי? איך ייתכן ש..., מה פירוש..., למה...) בכל מיני צבעים ונחלק אותם לתלמידים. אם רוצים ליצור תחרות נחלק לכל טור /קבוצת ילדים צבע אחר.

📣**נתייחס לשונות: פתיחות של שאלות ידע ניתן למתקשים ופתיחות יותר מורכבות ניתן לתלמידים מתקדמים.**

**המשימה:** במהלך השיעור יש לרשום בפתק את השאלה ואפשר להוסיף עוד שתי שאלות נוספות בפתקים הריקים (לשיקול דעתה של המורה ולפי סגנון הכיתה המורה תחליט אם להגביל בשאלות או לא) .

**ומה עושים עם כל השאלות???**

**אפשרות א**

בשלב מסוים בשיעור (בסיכום פעילות וכדומה).

נעצור ונבקש לשמוע מהן השאלות שעלו לתלמידים וכך נעשית חזרה שעליה מנצחים **התלמידים**. קבוצה מסוימת מפנה את השאלה לכיתה והכיתה מאשרת שהשאלה קשורה לחומר . במקרה שיש תשובה מהנלמד עונים ואם לא- השאלה הופכת להיות שאלת העשרה או נשמרת לשלב מתקדם יותר של לימוד.

אפשר לספור כמה שאלות צברה כל קבוצה ולצ'פר/ לתת סמל מסוים / להכתיר אותם כאלופות השאלות ועוד.

**למיטיבי לכת:** נבחר את השאלה המאתגרת/ המעניינת/ הלא צפויה וכדומה. נפנה אותם לחקור ולחפש תשובה וכדומה.

**אפשרות ב**

מביאים למורה את פתקי השאלות, מערבבים אותם ומחלקים לתלמידים. כל זוג עונה על שאלה אחרת.

**אפשרות ג**

מכינים משחק עם השאלות כמו משחק מסלול איקס עיגול וכדומה על הלוח ובכל פעם שקבוצה רוצה להתקדם עליה לענות על אחת השאלות.

**אפשרויות ד, ה, ו**

יש כל כך הרבה אפשרויות נוספות גם ז, ח, ט ועוד. נשמח לשמוע מכם.....

טיפ טופ🛅

הפעם רק גירינו את התלמידים לשאול...לא נעמיס מדיי...ניפגש בטיפ הבא ושם...נדבר על איך נבנה תחיליות של שאלות לפי המקצועות השונים? איך נלמד את התלמידים לשאול שאלות איכותיות.